**PRILOG GIK-u ZA STATISTIKU: VREDNOVANJE**

* ZAKONSKI OKVIR VREDOVANJA:
* **Pravilnik o načinima, postupcima i elementima vrednovanja učenika u osnovnoj i srednjoj školi, NN 112/2010;**

[**https://narodne-novine.nn.hr/clanci/sluzbeni/2010\_09\_112\_2973.html**](https://narodne-novine.nn.hr/clanci/sluzbeni/2010_09_112_2973.html)

* **Pravilnik o izmjenama i dopuni Pravilnika o načinima, postupcima i elementima vrednovanja učenika u osnovnim i srednjim školama, NN 82/2019;**

[**https://narodne-novine.nn.hr/clanci/sluzbeni/2019\_09\_82\_1709.htm**](https://narodne-novine.nn.hr/clanci/sluzbeni/2019_09_82_1709.htm)

* U nastavi statistike u 3. G1 i 4.G1 primjenjivati će se vrednovanje prema slijedećoj shemi:



1. **VREDNOVANJE ZA UČENJE** jest pristup vrednovanju koji je sastavni dio kontinuiranoga procesa učenja i poučavanja, odvija se za vrijeme učenja i poučavanja te kao takav ponajprije služi unapređivanju i planiranju budućega učenja i poučavanja. Vrednovanje za učenje u pravilu ne rezultira ocjenom, nego kvalitativnom povratnom informacijom i razmjenom iskustava o procesima učenja i usvojenosti znanja i vještina u odnosu na postavljena očekivanja.

Povratnom informacijom u vrednovanju za učenje smatra se proces traženja i tumačenja dokaza koje učenici i njihovi učitelji mogu upotrijebiti pri procjeni gdje su učenici u svom učenju, kamo i kuda trebaju ići i kako najuspješnije ostvariti definirane ishode.

Vrednovanje za učenje podrazumijeva davanja povratne informacije prije ocjenjivanja. Učenici na osnovi te informacije mogu poboljšati svoj rad i bolje se pripremiti za vrednovanje naučenog te biti uspješnije ocijenjeni.

1. **VREDNOVANJE KAO UČENJE** jest pristup vrednovanju koji se temelji na ideji da učenici vrednovanjem uče, stoga nužno podrazumijeva aktivno uključivanje učenika u proces vrednovanja uz stalnu podršku učitelja kao bi se maksimalno potaknuo razvoj učeničkoga autonomnog i samoreguliranog pristupa učenju.
2. **VREDNOVANJE NAUČENOG** jest pristup vrednovanju koji podrazumijeva procjenu razine postignuća učenika nakon određenoga učenja i poučavanja tijekom školske godine ili na njezinu kraju. U pravilu rezultira ocjenom ili nekom drugom sumativnom procjenom.

U predmetu Matematika postignuća učenika vrednuju se brojčanom ocjenom

(nedovoljan – 1, dovoljan – 2, dobar – 3, vrlo dobar – 4, odličan – 5).

* **ELEMENTI VREDNOVANJA NAUČENOG:**

**1. usvojenost znanja i vještina**

**2. statistička komunikacija**

**2. rješavanje problema**

NAPOMENA: elementi vrednovanja osuvremenjeni su i usklađeni s važećim elementima vrednovanja u nastavi matematike (djelomično se razlikuju od prvotno predloženih elemenata vrednovanja u kurikulumu predmetu statistika napisanog 2016., no kako je statistika dio matematike, bitno je uskladiti i elemente vrednovanja s važećima u matematici)

* **USVOJENOST ZNANJA I VJEŠTINA**
	+ opisuje statističke pojmove
	+ odabire pogodne i statistički ispravne procedure te ih provodi
	+ provjerava ispravnost statističkih postupaka i utvrđuje smislenost rezultata
	+ upotrebljava i povezuje statističke koncepte
* **STATISTIČKA KOMUNIKACIJA**
* koristi se odgovarajućim statističkim jezikom pri usmenome i pisanom izražavanju
* koristi se odgovarajućim grafičkim i tabličnim prikazima za predstavljanje podataka
* prelazi između različitih statističkih prikaza
* svoje razmišljanje iznosi cjelovitim, suvislim i sažetim statističkim rečenicama
* postavlja pitanja i odgovara na pitanja koja nadilaze opseg izvorno postavljenoga pitanja
* organizira informacije u logičku strukturu
* primjereno se koristi tehnologijom
* **RJEŠAVANJE PROBLEMA**
* prepoznaje relevantne elemente problema i naslućuje metode rješavanja
* uspješno primjenjuje odabranu statističku metodu pri rješavanju problema
* modelira statističkim zakonitostima problemske situacije uz raspravu
* ispravno rješava probleme u različitim kontekstima
* provjerava ispravnost statističkih postupaka i utvrđuje smislenost rješenja problema
* generalizira rješenje
* vrednovanje naučenog može se provoditi u oblicima:
	+ pisane provjere znanja – na kraju teme, vrednuju sve (ili većinu) ishoda teme
	+ pisane provjere znanja – unutar teme, vrednuju manji dio ishoda, obično kraće traju
	+ razne aktivnosti kroz koje možemo provjeriti i vrednovati usvojenost ishoda učenja: zadaci, timski rad, radni listići, projektni zadaci
* pisane provjere znanja mogu se istovremeno ocijeniti kroz jedan ili više elementa vrednovanja, ovisno o nastavnim temama
* okvirna tablica vrednovanja na pisanim provjerama za svaki element za koji se provodi vrednovanje:

|  |  |
| --- | --- |
| **ostvareni bodovi** | **ocjena** |
| 0-44 % | nedovoljan (1) |
| 45-59 % | dovoljan (2) |
| 60-74 % | dobar (3) |
| 75-89 % | vrlo dobar (4) |
| 90-100 % | odličan (5) |

* ukoliko učenik nije ostvario propisani ishod (ishode) niti na zadovoljavajućoj razini, odnosno, dobio je ocjenu 1 na pisanoj provjeri, u dogovoru s nastavnicom ispravlja ocjenu
* primjeri vrednovanja prema ishodima navedeni su u kurikulumu predmeta, str.25-31, poveznica: <http://www.ss-ivanec.hr/images/1_Kurikulum_Statistika.pdf>
* Izvori i dodatni dokumenti:
1. Metodički priručnik za nastavnike, Eksperimentalni program *Škola za život:* MATEMATIKA, 1. RAZRED SREDNJE ŠKOLE
2. Kurikulum statistike: <http://www.ss-ivanec.hr/images/1_Kurikulum_Statistika.pdf>
3. Pročišćena verzija **PRAVILNIK-a O NAČINIMA, POSTUPCIMA I ELEMENTIMA VREDNOVANJA UČENIKA U OSNOVNOJ I SREDNJOJ ŠKOLI**: <http://www.propisi.hr/print.php?id=10606>

MARICA DOLENEC-JURINIĆ, prof.

Srednja škola Ivanec

Rujan 2022.